6.4.2022
FI
Euroopan unionin virallinen lehti
C 152/25
4.10 ETSK katsoo, että mitä nuorempana vapaaehtoistoimintaan voi osallistua, sitä todennäköisempää on, että nuoret kasvavat sosiaalisesti osallisiksi ja sitoutuneiksi aikuisiksi, jotka edistävät panoksellaan Euroopan tulevaisuutta.
Olisi kannustettava vapaaehtoistoiminnassa oppimista koskevia ohjelmia kouluissa ja perheissä toteutettavan vapaaeh­ toistoiminnan kaltaisia aloitteita.
Oikeudellisia puitteita olisi tarvittaessa mukautettava, jotta nuoremmat henkilöt ja lapset voisivat myös osallistua vapaaehtoistoimintaan.
Nuorisojärjestöillä on tässä prosessissa erittäin tärkeä rooli, minkä vuoksi niiden olisi saatava asianmukaista ja riittävää tukea viranomaisilta.
5.
Vapaaehtoistyöntekijöiden rooli yhteisössä 5.1 On selvää, että vapaaehtoistyöntekijät tuottavat merkittävää taloudellista, ympäristöön liittyvää ja sosiaalista arvoa.
Voittoa tavoittelemattomissa organisaatioissa vapaaehtoistyöntekijät ovat usein välttämättömiä tehtävien tehokkaan suorittamisen varmistamiseksi, koska he ovat yksi näiden organisaatioiden tärkeimmistä resursseista.
Ulkopuolinen maailma pitää vapaaehtoistyöntekijöitä usein näiden yksikköjen toiminnan symbolina.
Monille, erityisesti nuorille, vapaaehtoistoiminta on jotakin aivan erityistä.
Se on usein ensimmäinen toiminta-ala, jossa heidät valtuutetaan vastaamaan todellisiin sosiaalisiin tarpeisiin ja jossa he huomaavat osallistuvina kansalaisina nopeasti toimintansa vaikutukset, mikä vähentää merkittävästi sosiaalisen syrjäytymisen riskiä.
5.2 Monissa tapauksissa on oikeudellisesti entistä vaikeampaa saada kansalaiset järjestäytymään yhteistä etua koskevien asioiden edistämiseksi ja siten saada ihmiset osallistumaan vapaaehtoisina yhteiskunnan toimintaan tavoittelematta henkilökohtaista hyötyä.
Olisi varmistettava yhdistymisoikeudet, julkinen rahoitus sekä kansalaisyhteiskunnan järjestöjen tukeminen.
ETSK korostaa, että kansalaisyhteiskunnan järjestöille myönnettävä julkinen rahoitus edistää merkittävästi niiden tehtävää ja roolia yhteiskunnassa mutta myös ylläpitää niiden riippumattomuutta ja kykyä varmistaa sisäiset demokraattiset prosessit, joiden avulla niiden jäsenten toiveet voidaan tunnustaa ja niitä voidaan edustaa ilman ulkopuolisten tahojen puuttumista asiaan.
5.2.1 Moitteettomasti toimiva kansalaisyhteiskunta on merkki terveellä pohjalla olevasta demokratiasta ja edistää merkittävästi elämänlaatua sekä rauhaa ja vakautta.
Osallistuva demokratia on edustuksellista demokratiaa täydentävä tekijä eikä uhka.
5.2.2 Vapaaehtoistyöntekijöiden toimintaa koordinoivien järjestöjen kohdalla julkinen rahoitus mahdollistaa yhteis­ kunnalle erityisen vipumekanismin avulla paljon suuremmat hyödyt, joilla on todellista taloudellista arvoa.
5.3 Euroopan kansalaiset sitoutuvat nyt entistä todennäköisemmin lyhytaikaiseen vapaaehtoistoimintaan, josta seuraa usein selkeää henkilökohtaista hyötyä, esimerkiksi festivaalien tai konserttien yhteydessä toteutettavaan vapaaeh­ toistoimintaan, sen sijaan, että he sitoutuisivat pitkän aikavälin toimiin, joilla vastataan johonkin tiettyyn yhteiskunnalliseen tarpeeseen.
ETSK painottaa, että päätöksentekijöiden olisi toteutettava enemmän toimia edistääkseen vapaaehtoistoiminnan lisäarvoa sosiaalisena pääomana eikä pelkästään henkilökohtaisen hyödyn tavoittelemiseksi tai mekanismina, jolla voidaan säästää henkilöstökustannuksista.
Viranomaisten on autettava vapaaehtoistyöntekijöitä ja heidän toimintaansa tukevia organisaatioita tuomaan paremmin esille heidän arvonsa ja vaikutuksensa, jotta voidaan jatkaa vapaaehtoistyöntekijöiden houkuttelua mukaan toimintaan, koska kansalaisten vapaa-ajanviettomahdollisuudet lisääntyvät koko ajan.
5.4 Monet päätöksentekijät ja tavalliset kansalaiset huomasivat covid-19-pandemian aikana vapaaehtoistoimintaan – sekä julkisten laitosten tai järjestöjen koordinoimaan jäsentyneeseen toimintaan että yksittäisiin tapauskohtaisiin toimiin – liittyvät erityiset mahdollisuudet ja sen todellisen vaikutuksen, joka perustuu spontaaniin auttamisen haluun.
ETSK osoitti kunnioitusta kaikkialla Euroopassa toimineille sadoille tuhansille vapaaehtoistyöntekijöille, jotka auttoivat pandemian vuoksi vuonna 2020 avun tarpeessa olleita ihmisiä, myöntämällä kansalaissolidaarisuuspalkintonsa (15) järjestöille ja henkilöille, jotka osallistuivat covid-19:n vaikutuksiin liittyvään vapaaehtoistoimintaan.
5.5 Työntekijöiden, joilla on vähemmän säännöllisiä työtunteja ja epävakaammat työajat, on vaikeampi sitoutua pitkäaikaisesti vapaaehtoistoimintaan.
Esimerkiksi myymälätyöntekijöiden, joille ilmoitetaan työvuoroista vain 24 tuntia ennen niiden alkamista, on erittäin vaikeaa sitoutua vapaaehtoistoimintaan.
Sama koskee esimerkiksi monia tarvittaessa työhön kutsuttavia työntekijöitä.
ETSK huomauttaa, että vapaaehtoisjärjestöjä olisi tuettava tietotaidolla ja hyvillä käytännöillä, jotka koskevat lisävalmiuksien kehittämistä, jotta voidaan vastata tähän mahdollisten vapaaehtoistyönteki­ jöiden muuttuvaan saatavuuteen ja kehittää uusia tapoja hallinnoida vapaaehtoistyöntekijöiden toimintaa.
5.6 Niin sanotut sosiaaliset hoitomääräykset (16) ovat keino torjua terveydellisiä ongelmia ilman lääkemääräyksiä tai lääkemääräyksien rinnalla.
Vapaaehtoistoiminnasta on tullut tehokas ja yhä suositumpi osa sosiaalisia hoitomääräyksiä.
Tutkimukset osoittavat, että vapaaehtoistoiminnalla on myönteinen vaikutus mielenterveyteen ja että vapaaehtoistoimin­
(15) (16)
ETSK:n kansalaissolidaarisuuspalkinto.
The Healing Power of Social Prescribing ja Policy Statement on Volunteering & Social Prescribing – CEV 2019.